ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
भारत में कोविड-19 टीकाकरण का कुल कवरेज 102.94 करोड़ के पार पहुंचा
मौजूदा रिकवरी दर इस समय 98.19 प्रतिशत है, जो मार्च 2020 के बाद से अपने उच्चतम स्तर पर है
पिछले 24 घंटों में 12,428 दैनिक नये मामले दर्ज
भारत में सक्रिय केसलोड  241 दिनों में अपने न्यूनतम स्तर पर
साप्ताहिक पॉजीटिविटी दर  पिछले 32 दिनों से दो प्रतिशत से कम पर कायम
पिछले 24 घंटों के दौरान टीके की 64,75,733 लगाने के साथ आज सात बजे सुबह तक की अस्थायी रिपोर्ट के अनुसार देश का कोविड-19 टीकाकरण कवरेज 102.94 करोड़  के पार पहुंच गया। इसे 1,02,28,502 सत्रों के जरिये पूरा किया गया।
आज प्रातः सात बजे तक प्राप्त रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,78,376
|
|
दूसरी खुराक
|
|
91,61,406
|
|
अग्रिम पंक्ति के कर्मी
|
|
पहली खुराक
|
|
1,83,69,785
|
|
दूसरी खुराक
|
|
1,57,60,430
|
|
18-44 वर्ष आयु वर्ग
|
|
पहली खुराक
|
|
40,94,98,214
|
|
दूसरी खुराक
|
|
12,88,99,829
|
|
45-59 वर्ष आयु वर्ग
|
|
पहली खुराक
|
|
17,25,40,509
|
|
दूसरी खुराक
|
|
9,20,43,343
|
|
60 वर्ष से अधिक
|
|
पहली खुराक
|
|
10,83,99,191
|
|
दूसरी खुराक
|
|
6,43,50,036
|
|
योग
|
|
1,02,94,01,119
पिछले 24 घंटों में 15,951 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,35,83,318 है।
परिणामस्वरूप भारत की रिकवरी दर इस समय 98.19 प्रतिशत है, जो मार्च 2020 के बाद से अपने उच्चतम स्तर पर है।
लगातार 121 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 12,428 दैनिक नये मामले दर्ज किये गये, जो 238 दिनों में न्यूनतम स्तर पर हैं।
इस समय सक्रिय केसलोड दो लाख के आंकड़े के नीचे पहुंच गया है। वह वर्तमान में 1,63,816 है, जो 241 में दिनों में अपने न्यूनतम स्तर पर है। सक्रिय मामले देश के कुल पॉजीटिव मामलों का इस समय 0.48 प्रतिशत हैं, जो मार्च 2020 से न्यूनतम स्तर पर हैं।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 11,31,826 जांचें की गईं। आमूल रूप से भारत में अब तक 60.19 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजीटिविटी दर इस समय 1.24 प्रतिशत है, जो पिछले 32 दिनों में दो प्रतिशत से नीचे कायम है। दैनिक पॉजीटिविटी दर 1.10 प्रतिशत है। वह भी पिछले 22 दिनों से दो प्रतिशत से नीचे और 57 दिनों से लगातार तीन प्रतिशत से कम पर बनी हुई है।
रक्षा मंत्रालय
रक्षा मंत्री श्री राजनाथ सिंह ने डॉ. ए पी जे अब्दुल कलाम को याद किया
 के परिसर में आज पूर्व राष्ट्रपति, भारत रत्न डॉ. ए पी जे अब्दुल कलाम की 88वीं जयंती मनायी गई। इस अवसर पर रक्षा मंत्री श्री राजनाथ सिंह ने डॉ. कलाम की प्रतिमा पर माल्यार्पण किया। उन्होंने 41वें निदेशकों के सम्मेलन के सफल आयोजन पर डीआरडीओ की प्रशंसा की और कहा कि यह उन्हें सच्ची श्रद्धांजलि होगी। उन्होंने डेयर टू ड्रीम प्रतियोगिता के आयोजन और व्यक्तिगत एवं स्टार्ट-अप श्रेणी में विजेताओं को पुरस्कार वितरित करने के लिए डीआरडीओ की सराहना की।
राष्ट्रीय सुरक्षा सलाहकार श्री अजीत डोभाल, सेना प्रमुख जनरल बिपिन रावत, नौ सेना प्रमुख एडमिरल करमबीर सिंह, वायु सेना प्रमुख एयर चीफ मार्शल आर के एस भादौरिया और रक्षा अनुसंधान एवं विकास विभाग के सचिव और डीआरडीओ के अध्यक्ष डॉ. जी सतीश रेड्डी ने भी रक्षा मंत्री द्वारा पूर्व राष्ट्रपति को श्रद्धांजलि देने के लिए कार्यक्रम में शामिल हुए।
आर.के.मीणा/आरएनएम/एएम/एसके-3626
स्वास्थ्य एवं परिवार कल्याण मंत्रालय
देश में कोविड-19 टीकाकरण कवरेज का कुल आंकड़ा 138.96 करोड़ के पार पहुंचा
पिछले 24 घंटों के दौरान 57 लाख से अधिक कोविड रोधी टीके लगाए गए
मौजूदा रिकवरी दर 98.40 प्रतिशत है; जो मार्च 2020 के बाद सबसे अधिक है
पिछले 24 घंटों के दौरान 6,317 नये मामले सामने आए हैं
देश में सक्रिय मामलों की कुल संख्या वर्तमान में 78,190 है; जो पिछले 575 दिनों में सबसे कम हैं
साप्ताहिक संक्रमण दर  पिछले 38 दिनों से एक प्रतिशत से नीचे बनी हुई है
आज प्रात: 7 बजे तक प्राप्त अस्थायी रिपोर्ट के अनुसार पिछले 24 घंटों के दौरान 57,05,039 कोविड रोधी टीके लगाने के साथ ही देश की कोविड-19 टीकाकरण कवरेज बढ़कर 138.96 करोड़  से अधिक हो गई। यह उपलब्धि 1,47,11,227 सत्रों के माध्यम से अर्जित की गई है।
आज प्रात: 7 बजे तक प्राप्त अस्थायी रिपोर्ट के अनुसार संचयी आंकड़ों का पूरा ब्यौरा इस प्रकार है:
|
|
स्वास्थ्य कर्मी
|
|
पहली खुराक
|
|
1,03,86,502
|
|
दूसरी खुराक
|
|
96,57,186
|
|
अग्रिम पंक्ति के कर्मी
|
|
पहली खुराक
|
|
1,83,84,345
|
|
दूसरी खुराक
|
|
1,67,91,268
|
|
18-44 वर्ष आयु वर्ग
|
|
पहली खुराक
|
|
48,90,85,845
|
|
दूसरी खुराक
|
|
30,06,95,171
|
|
45-59 वर्ष आयु वर्ग
|
|
पहली खुराक
|
|
19,21,00,064
|
|
दूसरी खुराक
|
|
14,19,68,808
|
|
60 वर्ष से अधिक
|
|
पहली खुराक
|
|
12,00,06,899
|
|
दूसरी खुराक
|
|
9,05,14,582
|
|
योग
|
|
1,38,95,90,670
पिछले 24 घंटों में 6,906 मरीजों के ठीक होने से स्वस्थ होने वाले मरीजों की कुल संख्या में बढ़ोतरी हुई है , जो इस समय 3,42,01,966 है।
इसके परिणामस्वरूप भारत में रिकवरी दर 98.40 प्रतिशत हो गई है, जो मार्च 2020 के बाद सबसे अधिक है।
पिछले 55 दिनों से लगातार 15 हजार से कम दैनिक मामलों का पता चला है। यह केन्द्र और राज्यों/केन्द्र शासित प्रदेशों के संयुक्त एवं लगातार प्रयासों का परिणाम है।
पिछले 24 घंटों के दौरान 6,317 नये मामले सामने आये हैं।
देश में सक्रिय मामलों की मौजूदा संख्या 78,190 है, जो 575 दिनों में सबसे कम हैं। सक्रिय मामले देश के कुल संक्रमित मामलों के केवल 0.22 प्रतिशत हैं, जो मार्च 2020 के बाद सबसे कम हैं।
देश में कोविड जांच क्षमता को लगातार बढ़ाया जा रहा है। पिछले 24 घंटों के दौरान कुल 12,29,512 जांच की गईं। देश में अब तक 66.73 करोड़ से अधिक  नमूनों की जांच की गई है।
देश में जांच क्षमता बढ़ाई गई है और साप्ताहिक संक्रमण दर अब 0.58 प्रतिशत है, जो पिछले 38 दिनों से एक प्रतिशत से कम बनी हुई है। दैनिक संक्रमण दर 0.51 प्रतिशत है, जो पिछले 79 दिनों से दो प्रतिशत से कम और 114 दिनों से लगातार तीन प्रतिशत से कम बनी हुई है।
महिला एवं बाल विकास मंत्रालय
अंतर्राष्ट्रीय महिला दिवस के अवसर पर राष्ट्रपति श्री राम नाथ कोविंद ने 2020 और 2021 के लिए ‘नारी शक्ति पुरस्कार’ प्रदान किए
महिला सशक्तिकरण की दिशा में 2020 और 2021 में असाधारण कार्य करने वाली 29 महिलाओं  को अट्ठाईस पुरस्कार प्रदान किए गए
राष्ट्रपति, श्री राम नाथ कोविंद ने अंतर्राष्ट्रीय महिला दिवस के अवसर पर आज राष्ट्रपति भवन में आयोजित एक विशेष समारोह में 2020 और 2021 के लिए 'नारी शक्ति पुरस्कार' प्रदान किए। यह पुरस्कार वर्ष 2020 और 2021 में 29 उत्कृष्ट और असाधारण उपलब्धि हासिल करने वाली महिलाओं को प्रदान किए गए। अट्ठाईस पुरस्कार-  - महिला सशक्तिकरण विशेष रूप से कमजोर और हाशिए पर रहने वाली महिलाओं के सशक्तिकरण की दिशा में असाधारण कार्य करने वाली 29 महिलाओं को प्रदान किए गए।
महिलाओं की उपलब्धियों को स्वीकार करने के लिए, महिला और बाल विकास मंत्रालय महिलाओं और संस्थानों को महिला सशक्तिकरण और सामाजिक कल्याण के क्षेत्र में उनकी अथक सेवा और जबरदस्त तथा सकारात्मक बदलाव लाने के उत्प्रेरक के रूप में उनकी सराहना करने के लिए नारी शक्ति पुरस्कार प्रदान करता है। कोविड महामारी से उत्पन्न स्थिति के कारण वर्ष 2021 में 2020 के लिए पुरस्कार समारोह आयोजित नहीं किया जा सका।
कृषि एवं किसान कल्याण मंत्रालय
पिछले वर्ष 1053.52 लाख हेक्टेयर की तुलना में इस साल 1113.63 लाख हेक्टेयर क्षेत्र में खरीफ फसलों की बुवाई हुई
बुवाई क्षेत्र में 5.71 फीसदी की बढ़ोतरी
खरीफ फसलों की बुवाई क्षेत्र में संतुष्टिप्रद प्रगति नजर आ रहा है। आंकड़ा नीचे दिया गया है।
खरीफ फसल का बुवाई क्षेत्रः पिछले साल 1053.52 लाख हेक्टेयर की तुलना में 18-09-2020 तक कुल 1113.63 लाख हेक्टेयर इलाके में खरीफ फसलों की बुवाई हुई है। हालांकि, देश में पिछले साल की तुलना में यह बुवाई क्षेत्र 5.71 प्रतिशत अधिक है। फसल के अनुसार क्षेत्र का ब्यौरा नीचे दिया गया हैः-
चावल: चावल की बुवाई पिछले वर्ष की इसी अवधि के दौरान 378.71 लाख हेक्टेयर क्षेत्र की तुलना में इस बार 406.97 लाख हेक्टेयर क्षेत्र में हुई है अर्थात पिछले साल के मुकाबले इस साल 28.26 लाख हेक्टेयर अधिक क्षेत्र में बुवाई हुई है।
दलहन: पिछले वर्ष के 132.34 लाख हेक्टेयर क्षेत्रफल के मुकाबले इस बार 138.62 लाख हेक्टेयर क्षेत्र में दलहन की खेती हुई है, अर्थात पिछले साल के मुकाबले इस साल 6.28 लाख हेक्टेयर अधिक क्षेत्र में बुवाई हुई है।
मोटे अनाज: पिछले वर्ष के 178.65 लाख हेक्टेयर क्षेत्र के मुकाबले इस बार 182.17 लाख हेक्टेयर क्षेत्र में मोटे अनाज की खेती हुई है अर्थात पिछले साल के मुकाबले इस साल 3.53 लाख हेक्टेयर अधिक क्षेत्र में बुवाई हुई है।
तिलहन: पिछले साल के 178.10 लाख हेक्टेयर क्षेत्र की तुलना में इस बार 196.78 लाख हेक्टेयर क्षेत्र तिलहन की बुवाई हुई है अर्थात पिछले साल के मुकाबले इस साल 18.68 लाख हेक्टेयर अधिक क्षेत्र में बुवाई हुई है।
गन्ना: पिछले साल के 51.78 लाख हेक्टेयर क्षेत्र के मुकाबले इस बार 52.65 लाख हेक्टेयर क्षेत्र में गन्ने की बुवाई हुई है अर्थात पिछले साल के मुकाबले इस साल 0.87 लाख हेक्टेयर अधिक क्षेत्र में बुवाई हुई है।
जूट और मेस्टा: पिछले साल के 6.86 लाख हेक्टेयर क्षेत्र की तुलना में इस बार 6.97 लाख हेक्टेयर क्षेत्र में जूट और मेस्टा की बुवाई है अर्थात पिछले साल के मुकाबले इस साल 0.12 लाख हेक्टेयर अधिक क्षेत्र में बुवाई हुई है।
कपास: पिछले वर्ष के 127.09 लाख हेक्टेयर क्षेत्र के मुकाबले इस बार 129.47 लाख हेक्टेयर क्षेत्र में कपास की खेती की गई अर्थात अर्थात पिछले साल के मुकाबले इस साल 2.38 लाख हेक्टेयर अधिक क्षेत्र में बुवाई हुई है।
कोविड-19 महामारी के दौरान खेत में किसानों की सुविधा के लिए भारत सरकार की कृषि सहयोग और किसान कल्याण विभाग ने कई उपायें किए हैं।
अधिक जानकारी के लिए यहां क्लिक करें
प्रधानमंत्री कार्यालय
प्रधानमंत्री ने विश्व मुक्केबाजी चैंपियनशिप में स्वर्ण पदक जीतने पर निकहत जरीन को बधाई दी
प्रधानमंत्री श्री नरेन्द्र मोदी ने निकहत ज़रीन को विश्व मुक्केबाजी चैंपियनशिप में शानदार जीत और 50 किग्रा लाइट फ्लाईवेट वर्ग में स्वर्ण पदक जीतने पर बधाई दी है।
प्रधानमंत्री ने ट्वीट किया;
"निकहत ज़रीन को विश्व मुक्केबाजी चैंपियनशिप में उनकी शानदार जीत और स्वर्ण पदक जीतने पर बधाई। वे एक उत्कृष्ट चैंपियन हैं, जिनकी सफलता ने कई अवसरों पर भारत को गौरवान्वित किया है।”
स्वास्थ्य एवं परिवार कल्याण मंत्रालय
कोविड-19 अपडेट
भारत में पिछले 24 घंटों में 1.20 लाख दैनिक नए मामले दर्ज हुए जो 58 दिनों में सबसे कम है
निरंतर गिरावट के रुझान के साथ, भारत के सक्रिय मामले और कम होकर 15,55,248 पर आ गए, जो लगातार 9 दिनों से 2 लाख से कम हैं
पिछले 24 घंटों में सक्रिय मामलों में 80,745 की कमी
अभी तक देश भर में कोविड संक्रमण से 2.67 करोड़ से अधिक व्यक्ति रिकवर हो चुके हैं
पिछले 24 घंटों के दौरान 1,97,894 रोगी स्वस्थ हुए
पिछले लगातार 23 दिनों से दैनिक नए मामलों की तुलना में दैनिक रिकवरी अधिक रही
राष्ट्रीय रिकवरी दर में निरंतर स्थिर वृद्धि, आज यह 93.38 प्रतिशत तक पहुंची
साप्ताहिक पोजिटिविटी दर वर्तमान में 6.89 प्रतिशत है
दैनिक पोजिटिविटी दर और गिर कर 5.78 प्रतिशत तक आई, लगातार 12 दिनों से यह 10 प्रतिशत से कम है
जांच क्षमता में उल्लेखनीय वृद्धि के साथ, अभी तक कुल 36.1 करोड़ से अधिक जांचें की जा चुकी हैं
राष्ट्रव्यापी टीकाकरण अभियान के तहत अभी तक 22.78 करोड़ टीके लगाये जा चुके हैं
रेल मंत्रालय
भारतीय रेलवे ने हरित पहलों को आगे बढ़ाने के लिए भारतीय उद्योग परिसंघ  के साथ समझौता ज्ञापन पर हस्ताक्षर किए
भारतीय रेलवे ने ग्लोबल वार्मिंग को कम करने और जलवायु परिवर्तन से निपटने में भारत के योगदान के तहत कुछ प्रमुख हरित पहलें शुरू की हैं। इन हरित पहलों को आगे बढ़ाने के लिए रेल राज्य मंत्री श्री सुरेश सी. अंगाड़ी, सीआईआई के महानिदेशक श्री चन्द्रजीत बनर्जी, रोलिंग स्टॉक सदस्य श्री राजेश अग्रवाल और रेलवे बोर्ड के अन्य अधिकारियों की उपस्थिति में रेल मंत्रालय और भारतीय उद्योग परिसंघ के बीच एक समझौता ज्ञापन पर हस्ताक्षर किए गए।
इस अवसर पर रेल राज्य मंत्री श्री सुरेश सी. अंगाड़ी ने कहा कि स्वच्छता एक आंदोलन बन गया है। प्रधानमंत्री से प्रेरणा लेकर इस मोर्चे पर देश भर में लोगों की बड़ी संख्या में भागीदारी देखने को मिल रही है। रेलवे में भी स्वच्छता सुनिश्चित करने और ट्रेनों तथा स्टेशन परिसरों को स्वच्छ रखने के लिए विशेष प्रयास किये जा रहे हैं। उन्होंने इस दिशा में रेलवे के अधिकारियों और कर्मचारियों के प्रयासों की सराहना की। उन्होंने इस बात पर खुशी जाहिर की कि कार्यशालाओं और उत्पादन इकाइयों सहित 50 रेलवे इकाइयों, 12 रेलवे स्टेशनों और 16 और इमारतों तथा अन्य सुविधाओं ने हरित प्रमाण पत्र प्राप्त कर लिया है। उन्होंने आशा व्यक्त की कि रेलवे की कुछ और उत्पादन इकाइयों तथा कार्यशालाओं को इसी तरह के हरित प्रमाण पत्र मिलेंगे।
समझौता ज्ञापन का उद्देश्य है –
1. निर्माण सुविधाओं और रेलवे कार्यशालाओं में ऊर्जा दक्षता
2. रेलवे संपत्तियों का हरितकरण
3. ‘नेट जीरो एनर्जी बिल्डिंग/ रेलवे स्टेशनों’ के प्रायोगिक मार्गदर्शक
4. प्रशिक्षण कार्यक्रमों के जरिये ऊर्जा और पर्यावरण पर सर्वश्रेष्ठ कार्य प्रणाली को निरंतर साझा कर क्षमता और कौशल विकास
5. हरित खरीद नीति, कचरा प्रबंधन नीति, ठोस कचरे का निपटारा, कार्बन नियंत्रण, फाइटोरेमेडियेशन
समझौता ज्ञापन की परिकल्पना के अनुसार भारतीय रेलवे द्वारा किये गए प्रयासों के तहत 3 कॉफी टेबल प्रकाशन को भी बड़े पैमाने पर प्रचारित करने के लिए जारी किया गया। इनमें से प्रत्येक ऊर्जा दक्षता, ग्रीनको रेटिंग और ग्रीन बिल्डिंग  से संबंधित है। भारतीय रेलवे की उत्पादन इकाइयों और प्रमुख कार्यशालाओं की हरित रेटिंग और ऊर्जा दक्षता अध्ययन पर 2016 में समझौता ज्ञापन पर हस्ताक्षर होने के बाद से भारतीय रेलवे और सीआईआई मिलकर काम कर रहे हैं तथा पिछले तीन वर्षों में आकलन के बाद, कार्यशाला और उत्पादन इकाइयों सहित 50 रेलवे इकाइयों ने ग्रीनको प्रमाण पत्र प्राप्त किया है। सीआईआई द्वारा विकसित ग्रीनको रेटिंग प्रणाली हरित पहल और पर्यावरण को बनाए रखने का कार्य कर रही औद्योगिक इकाइयों की कामकाज दर का मूल्यांकन करती है तथा हरित इमारत, हरित परिसर और हरित स्कूल आदि को प्रमाण पत्र देती है।
पृथ्वी विज्ञान मंत्रालय
अगले 4-5 दिनों के दौरान पूर्व और पूर्वोत्तर भारत में अधिकांश स्थानों पर वर्षा होने और अलग-अलग स्थानों पर भारी से बहुत भारी वर्षा होने की प्रबल सम्भावना है
22 और 23 जून के दौरान मध्यप्रदेश और उत्तर प्रदेश के कुछ और हिस्सों तथा उत्तराखंड के कुछ हिस्सों में और 24 और 25 जून के दौरान हरियाणा, चंडीगढ़, दिल्ली और पंजाब के अधिकांश हिस्सों में दक्षिण-पश्चिम मानसून के आगे बढ़ने के लिए परिस्थितियाँ अनुकूल हो रही हैं
उत्तर-पश्चिम भारत के मैदानी इलाकों में 23 जून से वर्षा की गतिविधि बढ़ने की संभावना है
राजस्थान में गर्मी  में कमी आयी है
भारत मौसम विज्ञान विभाग  के राष्ट्रीय मौसम पूर्वानुमान केंद्र / क्षेत्रीय मौसम विज्ञान केंद्र, नई दिल्ली के अनुसार:
♦ मॉनसून की उत्तरी सीमा  का कांडला, अहमदाबाद, इंदौर, रायसेन, खजुराहो, फतेहपुर और बहराइच से होकर गुजरना जारी है।
♦ 22 और 23 जून के दौरान मध्यप्रदेश और उत्तर प्रदेश के कुछ और हिस्सों तथा उत्तराखंड के कुछ हिस्सों में और 24 व 25 जून के दौरान हरियाणा, चंडीगढ़, दिल्ली और पंजाब के अधिकांश हिस्सों में तथा पश्चिमी हिमालयी क्षेत्र, हरियाणा, चंडीगढ़ व दिल्ली के सभी क्षेत्रों में एवं पंजाब, अरब सागर के शेष हिस्सों, गुजरात, मध्य प्रदेश, उत्तर प्रदेश के अधिकांश हिस्सों में और राजस्थान के कुछ हिस्सों में दक्षिण-पश्चिम मानसून के आगे बढ़ने के लिए परिस्थितियाँ अनुकूल हो रही है।
♦ कम दबाव का क्षेत्र अब मध्य पाकिस्तान से दक्षिण पंजाब, हरियाणा, दक्षिण उत्तर प्रदेश, झारखंड, उत्तर तटीय ओडिशा और उत्तर-पश्चिम बंगाल की खाड़ी से होते हुए पूर्व-मध्य बंगाल की खाड़ी के ऊपर औसत समुद्र-तल से 0.9 किमी की ऊँचाई पर स्थित है। दक्षिण-पूर्व उत्तर प्रदेश और आस-पास के क्षेत्र पर चक्रवाती परिसंचरण बना हुआ है, जो अब समुद्र-तल से 1.5 किमी की ऊँचाई पर स्थित है। इन प्रणालियों के प्रभाव से, अगले 4-5 दिनों के दौरान पूर्व और पूर्वोत्तर भारत में अधिकांश स्थानों पर वर्षा होने और अलग-अलग स्थानों पर भारी से बहुत भारी वर्षा होने की प्रबल सम्भावना है। अगले 5 दिनों के दौरान मध्य प्रदेश और छत्तीसगढ़ में अधिकांश स्थानों पर वर्षा होने और अलग-अलग स्थानों पर भारी से बहुत भारी वर्षा होने की सम्भावना है तथा 21-23 जून के दौरान विदर्भ में कुछ स्थानों पर भारी वर्षा होने की सम्भावना है। उत्तर-पश्चिम भारत के मैदानी इलाकों में 23 जून से वर्षा की गतिविधि बढ़ने की संभावना है। क्षेत्र में 23 जून से कुछ स्थानों पर वर्षा होने की सम्भावना है।
♦ राजस्थान में गर्मी  में कमी आयी है।
अपडेट के लिए कृपया www.imd.gov.in वेबसाइट देखें।
एसजी/एएम/जेके
(Visitor Counter : 172
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 98.67 करोड़ कोविड रोधी टीके लगाए जा चुके हैं
पिछले 24 घंटे में 13,058 नए मामले सामने आये, जो बीते 231 दिन में सबसे कम आंकड़ा है
स्वस्थ होने की वर्तमान दर 98.14% है; मार्च 2020 के बाद से यह उच्चतम दर है
पिछले 24 घंटों में 19,470 कोविड रोगी ठीक हुए; स्वस्थ होने वालों की संख्या अब तक 3,34,58,801 हो चुकी है
सक्रिय मामलों की संख्या कुल मरीजों का 1% से भी कम हिस्सा है, वर्तमान में यह 0.54% है; जो मार्च 2020 के बाद से सबसे कम है
वर्तमान में देश में कोविड रोगियों की संख्या 1,83,118 है; यह संख्या पिछले 227 दिनों में सबसे न्यूनतम है
साप्ताहिक पॉजिटिविटी दर बीते 116 दिनों से  3% से कम बनी हुई है
दैनिक पॉजिटिविटी दर पिछले 50 दिनों से  3% से नीचे बनी हुई है
अब तक 59.31 करोड़ कोविड नमूनों की जांच हो चुकी है
(एमजी/एएम/एनके
रक्षा मंत्रालय
73वें इन्फैंट्री दिवस समारोह का आयोजन
इन्फैन्ट्री प्रत्येक वर्ष 27 अक्टूबर को स्वतंत्रता प्राप्ति के बाद सशस्त्र दस्ते के साथ अपने पहले कार्यक्रम के उपलक्ष्य में इन्फैंट्री दिवस के रूप में मनाती है। हमारे देश की संप्रभुता और क्षेत्रीय अखंडता के लिए उत्पन्न खतरे के जवाब में वर्ष 1947 में इसी दिन भारतीय सेना के बहादुर जवानों ने श्रीनगर में विमानों से उतरकर तत्कालीन उत्तर-पूर्व सीमांत प्रांत से आए पाकिस्तानी कबाइलियों का वीरता से मुकाबला किया था।
इन्फैंट्री सैनिकों के वीरतापूर्ण कार्यों का सम्मान करने के लिए राष्ट्रीय युद्ध स्मारक में पुष्पांजलि समारोह आयोजित किया जा रहा है। सेना प्रमुख जनरल बिपिन रावत और इन्फेंट्री के अन्य वरिष्ठ जनरल एक समारोह में बहादुरों को श्रद्धांजलि अर्पित करेंगे। बांग्लादेश की मुक्ति के लिए 1971 के युद्धवीर- ब्रिगेडियर वी.के. बेरी महावीर चक्र, मानद कैप्टन वासुदेवन भास्करन वीर चक्र और हवलदार काचरू साल्वे वीरचक्र के नेतृत्व में इस समारोह में बुजुर्ग सैनिक भाग लेंगे।
परिजनों और विकलांग सैनिकों को सम्मानित करने के लिए ‘द अल्टीमेट रन’ 1.2 किमी लंबी दौड़/परिजन वॉक, व्हील चेयर बाउंड विकलांग सैनिकों  और आशा स्कूली बच्चों के लिए आज 19 अक्टूबर को आयोजित किया जा रहा है। इसमें लगभग 7500 प्रतिभागी भाग ले रहे हैं।
25 अक्टूबर को मानेकशॉ सेंटर, दिल्ली कैंटोनमेंट में फील्ड मार्शल केएम करियप्पा स्मृति व्याख्यान का आयोजन किया जा रहा है। ऑपेरशन में भाग लेने वाले अदम्य भारतीय सेना के जवान के निस्वार्थ योगदान की सराहना करने के लिए 'द स्ट्रेटेजिक डाइमेंशन ऑफ कश्मीर इश्यू' पर एक वार्ता का जाने-माने सैन्य विश्लेषक श्री मरूफ रज़ा द्वारा आयोजन किया जा रहा है। इसके बाद ऑपरेशन मेघदूत में भाग लेने वाले भारतीय सेना के जवानों के निस्वार्थ योगदान के उपलक्ष्य में ‘सियाचिन वारियर’ डाक टिकट भी जारी किया जाएगा।
कर्नल अमन आनंद
पीआरओ
उप राष्ट्रपति सचिवालय
'सिविल सेवकों को अपना नाम जाहिर न करते हुए समर्पण के साथ काम करना सीखना चाहिए': उपराष्ट्रपति ने आईएएस अधिकारियों से कहा
'आपकी सर्वोच्च निष्ठा संविधान के प्रति है, किसी भी कीमत पर राजनीतिक पक्ष लेने से बचें': उपराष्ट्रपति श्री जगदीप धनखड़
सहायक सचिव पद पर तैनात 2020 बैच के 175 आईएएस अधिकारियों से उपराष्ट्रपति ने मुलाकात की
उपराष्ट्रपति श्री जगदीप धनखड़ ने आज आईएएस अधिकारियों से आह्वान किया कि वे अपनी पहचान की गोपनीयता के सिद्धांत को बरकरार रखते हुए नागरिकों को सेवाओं की डिलिवरी और शिकायत निवारण में सुधार लाने के लिए समर्पन के साथ काम करें।
विभिन्न मंत्रालयों में सहायक सचिव के रूप में तैनात 2020 बैच के 175 आईएएस अधिकारियों ने उपराष्ट्रपति निवास जाकर उपराष्ट्रपति श्री जगदीप धनखड़ से मुलाकात की। उनके साथ कार्मिक एवं प्रशिक्षण विभाग  की सचिव श्रीमती एस राधा चौहान और डीओपीटी के अन्य वरिष्ठ अधिकारी मौजूद थे।
श्री धनखड़ ने अधिकारियों को संबोधित करते हुए कहा कि सिविल सेवक के रूप में 'आप संविधान के प्रति अपनी सर्वोच्च निष्ठा रखते हैं और आपको इसके तहत दिए गए अधिकारों को संरक्षित एवं बरकरार रखने के लिए हमेशा प्रयास करना चाहिए। आपको किसी एक पक्ष पर ध्यान केंद्रित करने या राजनीतिक पक्ष लेने से किसी भी कीमत पर बचना चाहिए।'
उपराष्ट्रपति आज उपराष्ट्रपति निवास में 2020 बैच के आईएएस अधिकारियों को संबोधित करते हुए
उपराष्ट्रपति ने अधिकारियों को यह याद रखने की सलाह दी कि 'आज का नागरिक नीति निर्माण एवं कार्यान्वयन की प्रक्रियाओं में अपनी आवाज उठाना चाहता है।' उन्होंने सुझाव दिया कि आम नागरिक के प्रति सिविल सेवक का सहानुभूतिपूर्ण रवैया सरकारी सेवाओं से उनकी संतुष्टि को निर्धारित करता है। उन्होंने अधिकारियों से आह्वान किया कि वे दृष्टिकोण में बदलाव के लिए सरकार के इस मिशन के लिए रोल मॉडल बनें।
उपराष्ट्रपति ने अधिकारियों से बातचीत के दौरान देखा कि इस बैच में इंजीनियरिंग, चिकित्सा, प्रबंधन, कानून और कला जैसे विविध शैक्षिक पृष्ठभूमि के लोग मौजूद हैं। उन्होंने सुझाव दिया कि वे शासन में नवाचार और उच्च गुणवत्ता के साथ आउटपुट देने के लिए अपनी शैक्षणिक पृष्ठभूमि का उपयोग करें।
उपराष्ट्रपति को यह देखकर भी अच्छा लगा कि इस बैच में बड़ी संख्या में महिला आईएएस अधिकारी शामिल हैं। उन्होंने कहा कि यह एक उत्साहजनक बात है कि महिलाएं अब शासन एवं प्रशासन सहित सभी क्षेत्रों में अग्रणी भूमिका निभा रही हैं। उन्होंने 2020 के बैच के आईएएस अधिकारियों को शुभकामनाएं दीं।
उपराष्ट्रपति श्री जगदीप धनखड़ आज उपराष्ट्रपति निवास में 2020 बैच के आईएएस अधिकारियों के साथ बातचीत करते हुए
प्रधानमंत्री कार्यालय
प्रधानमंत्री ने बांदीपुर और मुदुमलाई बाघ अभयारण्य की झलकियां साझा कीं
प्रधानमंत्री ने बाघों के संरक्षण के लिये कड़ी मेहनत करने वाले सभी लोगों का अभिनंदन किया
प्रधानमंत्री ने बांदीपुर और मुदुमलाई बाघ अभयारण्य के अपने दौरे की झलकियां साझा की हैं। उन्होंने बाघों के संरक्षण के लिये कड़ी मेहनत करने वाले वन अधिकारियों, प्रहरियों, बाघ संरक्षण में जुटे स्टाफ और इस कार्य में लगे अन्य सभी लोगों का अभिनंदन भी किया।
श्रृंखलाबद्ध ट्वीटों में प्रधानमंत्री ने कहा हैः
“एक विशेष दिन, विविधतापूर्ण वनस्पतियों और जीव-जंतुओं के बीच तथा बाघ की संख्या के बारे में सुखद समाचार.....ये रहीं आज की झलकियां।”
“बांदीपुर और मुदुमलाई बाघ अभयारण्य की अविस्मरणीय यात्रा के समापन पर, मैं बाघों के संरक्षण के लिये कड़ी मेहनत करने वाले वन अधिकारियों, प्रहरियों, बाघ संरक्षण में जुटे स्टाफ और इस कार्य में लगे अन्य सभी लोगों का अभिनंदन करता हूं। उनके जुनून और प्रयासों का बखान शब्दों में नहीं किया जा सकता।”
प्रधानमंत्री कार्यालय
प्रधानमंत्री श्री नरेन्द्र मोदी 18 मई को ओडिशा में 8000 करोड़ रूपये रेल परियोजनाओं का शिलान्यास और लोकार्पण करेंगे
प्रधानमंत्री पुरी और हावड़ा के बीच वंदे भारत एक्सप्रेस को रवाना करेंगे
प्रधानमंत्री ओडिशा में शत-प्रतिशत विद्युतीकृत रेल नेटवर्क का उद्घाटन करेंगे
प्रधानमंत्री पुरी और कटक रेलवे स्टेशनों के पुनर्विकास की आधारशिला रखेंगे
प्रधानमंत्री श्री नरेन्द्र मोदी 18 मई को दोपहर लगभग साढे बारह बजे वीडियो कॉन्फ्रेंसिंग के माध्यम से ओडिशा में 8000 करोड़ रुपये से अधिक की कई रेल परियोजनाओं का शिलान्यास और लोकार्पण करेंगे।
कार्यक्रम के दौरान प्रधानमंत्री पुरी और हावड़ा के बीच वंदे भारत एक्सप्रेस को भी हरी झंडी दिखाएंगे। ये रेलगाड़ी ओडिशा के खोरधा, कटक, जाजपुर, भद्रक, बालेश्वर जिलों और पश्चिम बंगाल के पश्चिम मेदिनीपुर, पुरबा मेदिनीपुर जिलों से गुजरेगी। ये रेलगाड़ी यात्रियों को आरामदायक और सुविधाजनक तथा कम समय में यात्रा का अनुभव प्रदान करेगी। इससे पर्यटन को बढ़ावा मिलेगा और क्षेत्र में आर्थिक विकास में तेजी आएगी।
प्रधानमंत्री पुरी और कटक रेलवे स्टेशनों के पुनर्विकास की आधारशिला भी रखेंगे। पुनर्विकसित स्टेशनों में रेल यात्रियों को विश्वस्तरीय अनुभव प्रदान करने वाली सभी आधुनिक सुविधाएं होंगी।
प्रधानमंत्री श्री नरेन्द्र मोदी ओडिशा में शत-प्रतिशत विद्युतीकृत रेल नेटवर्क का उद्घाटन करेंगे। इससे परिचालन और रखरखाव लागत कम होगी और आयातित कच्चे तेल पर निर्भरता कम होगी।
प्रधानमंत्री संबलपुर-टिटलागढ़ रेल लाइन के दोहरीकरण का भी लोकार्पण करेंगे। वे अंगुल-सुकिंदा के बीच एक नई ब्रॉड गेज रेल लाइन, मनोहरपुर-राउरकेला-झारसुगुड़ा-जमगा को जोड़ने वाली तीसरी लाइन और बिछुपाली-झरतरभा के बीच नई ब्रॉड-गेज लाइन का भी लोकापर्ण करेंगे। इससे ओडिशा में इस्पात, बिजली और खनन क्षेत्रों में तेजी से औद्योगिक विकास के फलस्वरूप यातायात की बढ़ती मांगे पूरी हो सकेंगी और इन रेल खंडों में यात्रियों की आवाजाही पर दबाव कम करने में भी मदद मिलेगी।